Verlatenkloof Guest Farm | LekkeSlaap
Verlatenkloof Guest Farm is op die R354, 26 km voor Sutherland. Dit is ideaal vir besoekers wat Sutherland se omgewing wil verken, die pragtige bergpasse wil beleef, of 'n stukkie van die Anglo-Boereoorlog wil naspoor.
Dié plaas bied gerieflike verblyf in goed toegeruste kothuise, en daar is ook kampeerplek beskikbaar. Die son voorsien elektrisiteit in die 4 kothuise, daar word met gas gekook, elke eenheid het 'n kaggel en daar is 'n braai-area. Die kampeerplek bied genoeg skaduwee, maar dit is nie toegerus met elektrisiteit nie.
Onthou asb. om jou eie beddegoed, handdoeke, kampeerlantern, flits en ys saam te bring. Beddegoed is beskikbaar teen ekstra kostes.
Verlatenkloof is ook 'n produserende plaas. Gaste is welkom om die plaas te verken en al langs die skaap-paadjie tot bo op die berg te stap - die uitsig is pragtig! Saans krioel die naghemel van al die sterre. Doen gerus navraag as jy die SALT (Southern African Large Telescope) wil besoek.
R354, 26 km voor Sutherland, Sutherland, 6920, Noord-Kaap
Gaste dink Verlatenkloof Guest Farm het ’n baie goeie ligging
Tankwa Karoo Noord-Kaap